Source: http://vajak.sk/sk-aop-elektrotechnik.php
Timestamp: 2018-04-24 23:04:58+00:00

Document:
VAJAK - Aktualizačná odborná príprava elektrotechnikov
Aktualizačná odborná príprava elektrotechnikov v zmysle § 16 zákona č. 124/2006 Z.z.a vyhlášky č. 508/2009 Z.z.
Zákon NR SR č. 124/2006 Z.z. o bezpečnosti a ochrane zdravia pri práci v § 16 ods. 4 ustanovil povinnosť absolvovať aktualizačnú odbornú prípravu (ďalej len „AOP“) všetkým fyzickým osobám, ktoré môžu obsluhovať určený pracovný prostriedok alebo vykonávať určené činnosti len na základe platného preukazu alebo osvedčenia vydaného oprávnenou právnickou alebo fyzickou osobou a to každých 5 rokov od vystavenia preukazu alebo osvedčenia, resp. od absolvovania poslednej AOP.
Určenie školenia
V oblasti vykonávania činností na vyhradených technických zariadeniach elektrických je AOP určená nasledovným držiteľom osvedčenia o odbornej spôsobilosti:
elektrotechnik - § 21 vyhl. č. 508/2009 Z.z. (resp. vyhl. č. 718/2002 Z.z., resp. vyhl. č. 74/1996 Z.z.)
samostatný elektrotechnik - § 22 vyhl. č. 508/2009 Z.z. (resp. vyhl. č. 718/2002 Z.z., resp. vyhl. č. 74/1996 Z.z.)
elektrotechnik na riadenie činnosti alebo prevádzky - § 23 vyhl. č. 508/2009 Z.z. (resp. vyhl. č. 718/2002 Z.z., resp. vyhl. č. 74/1996 Z.z.)
Povinnosť absolvovať AOP stanovuje § 16, ods. 4 zákona č. 124/2006 Z.z. nasledovne:
osoby, ktoré vlastnia osvedčenie vydané po 1. 7. 2006 musia AOP absolvovať do 5 rokov od vydania osvedčenia
osoby, ktoré už absolvovali AOP, musia AOP znovu absolvovať vždy do piatich rokov od jej posledného absolvovania
upozornenie: osoby, ktoré vlastnia osvedčenie o odbornej spôsobilosti vydané pred 30. 6. 2006, museli absolvovať prvú AOP do 30. 4. 2008, inak ich osvedčenie týmto dňom stratilo platnosť
Cieľ a obsah AOP je stanovený požiadavkami na obsah výchovnej a vzdelávacej činnosti v zmysle prílohy č. 6 vyhlášky MPSVaR SR č. 356/2007 Z.z. AOP umožní účastníkovi najmä:
oboznámiť sa s novými odbornými poznatkami a s predpismi v oblasti bezpečnosti práce a bezpečnosti technických zariadení so zameraním na elektrické zariadenia a s ich praktickým dopadom na činnosť na vyhradených technických zariadeniach elektrických oboznámiť sa s novými STN pre oblasť elektrických zariadení
vymeniť si aktuálne poznatky a skúsenosti v oblasti praktického uplatňovania nových predpisov pre elektrické zariadenia
Potvrdenie o absolvovaní AOP
absolvent obdrží potvrdenie o absolvovaní aktualizačnej odbornej prípravy v zmysle § 16 ods. 4 zákona č. 124/2006 Z.z. - toto potvrdenie bude vyznačené na predloženom origináli platného osvedčenia o odbornej spôsobilosti.
Podmienky na vydanie potvrdenia o absolvovaní AOP
predloženie originálu platného osvedčenia o odbornej spôsobilosti pre činnosť na vyhradených technických zariadeniach elektrických.
priebežne podľa aktualnej ponuky, v prípade väčších skupín podľa požiadaviek objednávateľa (cena dohodu)
§ 21 - § 23 45,- EUR/osoba
Oprávnenie vydané pod evidenčným číslom VVZ-1554/07-05.1 v zmysle § 6 ods. 1 písm. d) bod 2. zákona č. 125/2006 Z.z. o inšpekcii práce a o zmene a doplnení zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov v nadväznosti na § 27 ods. 12 zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov na vykonávanie výchovy a vzdelávania v oblasti ochrany práce v rozsahu 05.1 - Výchova a vzdelávanie elektrotechnikov, samostatných elektrotechnikov a elektrotechnikov na riadenie činností alebo na riadenie prevádzky. Oprávnenie bolo vydané Vzdelávacej akadémii Jána Amosa Komenského s.r.o., Nám. SNP 9, 911 01 Trenčín dňa 26.2.2008.

References: § 16
 § 16
 § 21
 § 22
 § 23
 § 16
 § 16

§ 21
 § 23
 § 6
 § 27